Næsten 160 par solbriller er blevet stjålet fra Profil Optik i Jernbanegade i Hobro.

Solbriller er tilsyneladende i høj kurs på det sorte marked i Hobro. Der er i hvert fald blevet stjålet briller for omkring 200.000 kroner. Første indbrud skete natten mellem onsdag og torsdag - her forsvandt 78 par solbriller. Dette indbrud alene medførte et tab på 100.000 - 150.000 kroner for ejeren. Det næste indbrud skete næste nat, hvor 80 solbriller forsvandt, men værdien af disse stjålne solbriller er endnu ikke blevet opgjort. Politiet har undersøgt gerningsstedet, men har ikke fundet andet at gå efter end et rødt koben.